CELEX: 32021D1752
Language: et
Date: 2021-10-01 00:00:00
Title: Komisjoni rakendusotsus (EL) 2021/1752, 1. oktoober 2021, millega kehtestatakse Euroopa Parlamendi ja nõukogu direktiivi (EL) 2019/904 rakenduseeskirjad ühekordselt kasutatavate plastist joogipudelite jäätmete eraldi kogumise andmete arvutamiseks, kontrollimiseks ja esitamiseks

4.10.2021   
               
               
                  ET
               
               
                  Euroopa Liidu Teataja
               
               
                  L 349/19
               
            
         KOMISJONI RAKENDUSOTSUS (EL) 2021/1752,
         1. oktoober 2021,
         millega kehtestatakse Euroopa Parlamendi ja nõukogu direktiivi (EL) 2019/904 rakenduseeskirjad ühekordselt kasutatavate plastist joogipudelite jäätmete eraldi kogumise andmete arvutamiseks, kontrollimiseks ja esitamiseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 5. juuni 2019. aasta direktiivi (EL) 2019/904 teatavate plasttoodete keskkonnamõju vähendamise kohta, (1) eriti selle artikli 9 lõiget 3 ja artikli 13 lõiget 4,
         ning arvestades järgmist:
         
                     (1)
                  
                  
                     Direktiiviga (EL) 2019/904 on kehtestatud kõnealuse direktiivi lisa F osas loetletud ühekordselt kasutatavate plastist joogipudelite jäätmete (edaspidi „pudelijäätmed“) ringlussevõtuks eraldi kogumise sihttasemed. Direktiivi (EL) 2019/904 artikli 9 lõike 1 kohaselt on 2025. aastaks seatud sihttase 77 massiprotsenti ja 2029. aastaks seatud sihttase 90 massiprotsenti kõigist turule lastud sellistest ühekordselt kasutatavatest pudelitest. Komisjon kehtestab kõnealustele eraldi kogumise sihttasemetele vastavuse arvutamise ja kontrollimise metoodika ning vormi, milles liikmesriigid esitavad andmed igal aastal eraldi kogutud pudelijäätmete kohta.
                  
               
                     (2)
                  
                  
                     Andmete võrreldavuse tagamiseks on vaja sätestada üksikasjalikud eeskirjad nende punktide kindlaksmääramiseks, kus kogutud pudelijäätmete massi mõõdetakse. Nendes eeskirjades tuleks arvesse võtta olemasolevaid liigiti kogumise tavasid ning kogutud jäätmetes lisaks sellistele pudelitele sisalduvate muude materjalide ja ainete kogust.
                  
               
                     (3)
                  
                  
                     Et tagada esitatavate andmete võrreldavus, on vaja sätestada üksikasjalikud eeskirjad selle kohta, kuidas kohaldada direktiivi (EL) 2019/904 artikli 9 lõikes 1 osutatud kahte alternatiivset meetodit, millega tehakse kindlaks selliste turule lastud pudelite kogus.
                  
               
                     (4)
                  
                  
                     Selleks et tagada kogutud pudelijäätmete massiandmete täpsus, tuleks aruandevormiga tagada, et määratakse kindlaks kõik parameetrid, mis on olulised eraldi kogutud pudelijäätmete koguse arvutamiseks, ning et esitatakse nende parameetrite väärtuse leidmiseks kasutatavate andmete arvutamise ja kontrollimise metoodika kirjeldus.
                  
               
                     (5)
                  
                  
                     Kuigi jäätmete liigiti kogumise kohustus nõuab eri liiki ja laadi jäätmete eraldi käitlemist, peaks olema võimalik koguda teatavat liiki jäätmeid koos, tingimusel et see ei takista kvaliteetset ringlussevõttu kooskõlas jäätmehierarhiaga vastavalt direktiivi 2008/98/EÜ artikli 10 lõikele 2 ja lõike 3 punktile a.
                  
               
                     (6)
                  
                  
                     Tulenevalt kõnealuste meetmete sisust ja kontekstist, milles neid tuleb kohaldada, on direktiivi (EL) 2019/904 artikli 9 lõikes 3 osutatud pudelijäätmete eraldi kogumise sihttasemete sihttasemetele vastavuse arvutamise ja kontrollimise metoodika tihedalt seotud kõnealuse direktiivi artikli 13 lõikes 4 osutatud eraldi kogumise aruandevormiga. Seepärast on asjakohane võtta käesolev õigusakt vastu mõlema nimetatud sätte alusel, et tagada sidusus pudelijäätmete eraldi kogumise arvutamise, kontrollimise ja aruandluse eeskirjade vahel ning hõlbustada nende eeskirjade kättesaadavust.
                  
               
                     (7)
                  
                  
                     Käesoleva otsusega ettenähtud meetmed on kooskõlas Euroopa Parlamendi ja nõukogu direktiivi 2008/98/EÜ (2) artikli 39 alusel loodud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Eraldi kogutud pudelijäätmete koguse arvutamise ja andmete esitamise metoodika
            
               1.   Direktiivi (EL) 2019/904 lisa F osas loetletud eraldi kogutud ühekordselt kasutatavate plastist joogipudelite jäätmete (edaspidi „pudelijäätmed“) koguse arvutamiseks jagatakse eraldi kogutud pudelijäätmete mass turule lastud selliste ühekordselt kasutatavate pudelite (edaspidi „turule lastud pudelid“) massiga. Saadud suhtarvu väljendatakse protsentides.
            
            
               2.   Liikmesriigid kohaldavad eraldi kogutud pudelijäätmete koguse arvutamiseks I lisas sätestatud valemeid.
            
         
         
            Artikkel 2
            Eraldi kogutud pudelijäätmete massi määramise metoodika
            
               1.   Pudelijäätmete mass sisaldab nende korkide ja kaante massi.
            
            
               2.   Pudelijäätmete mass ei sisalda järelejäänud joogi massi.
            
            
               3.   Pudelijäätmete mass võib sisaldada etikettide ja liimi massi ainult juhul, kui see sisaldub ka turule lastud pudelite massis.
            
            
               4.   Pudelijäätmed loetakse eraldi kogutuks, kui on täidetud üks järgmistest tingimustest:
               
                           a)
                        
                        
                           pudelijäätmed on kogutud ringlussevõtuks eraldi kõigist muudest jäätmetest;
                        
                     
                           b)
                        
                        
                           pudelijäätmed on kogutud koos olmejäätmete hulka kuuluvate muude pakendijäätmetega või on ringlussevõtuks eraldi kogutud koos olmejäätmete hulka kuuluvate muude plasti-, metalli-, paberi- või klaasijäätmetega, mis ei ole pakendijäätmed, ning
                           
                                       i)
                                    
                                    
                                       kogumissüsteemis ei koguta jäätmeid, mis võivad sisaldada ohtlikke aineid;
                                    
                                 
                                       ii)
                                    
                                    
                                       jäätmete kogumine ja sellele järgnev sortimine on kavandatud ja läbi viidud nii, et kogutud pudelijäätmete saastumine mujalt kui sellistest pudelitest pärinevate plastijäätmetega ja muude jäätmetega oleks minimaalne;
                                    
                                 
                                       iii)
                                    
                                    
                                       jäätmekäitlejad on loonud kvaliteedi tagamise süsteemid, et kontrollida, kas punktides i ja ii sätestatud tingimused on täidetud.
                                    
                                 
                     
            
               5.   Lõike 4 punkti b alapunktis iii osutatud kvaliteedi tagamise süsteemid peavad:
               
                           a)
                        
                        
                           tagama, et võetakse arvesse töötajate piisavust, nende teadmisi ja oskusi ning ruumide ja seadmete korraldust määral, mis on vajalik, et tagada kogutud pudelijäätmete vastavus lõike 4 punkti b alapunktides i ja ii sätestatud tingimustele;
                        
                     
                           b)
                        
                        
                           tagama, et kontroll toimub vastavalt eelnevalt kindlaks määratud juhistele ja korrale;
                        
                     
                           c)
                        
                        
                           olema sertifitseeritud sõltumatu kolmanda isiku poolt.
                        
                     
            
               6.   Lõike 4 punkti a kohaselt eraldi kogutud pudelijäätmete massi mõõdetakse nende kogumiskohas või sortimistoimingute lõpp-punktis. Selliste pudelijäätmete massi arvutamiseks võib pudeleid loendada, eeldusel et kasutatakse ümberarvestustegureid, millega võetakse arvesse eri suurusega pudelite massi, pudelite polümeeri tüüpi ning kaane- ja korgimaterjali ning järgnevate sortimistoimingutega seotud kadusid.
            
            
               7.   Lõike 4 punkti b kohaselt eraldi kogutud pudelijäätmete massi mõõdetakse sortimistoimingute lõpp-punktis, kus need on eraldatud muudest jäätmetest, millega koos need koguti.
            
            
               8.   Kui sortimistoimingute lõpp-punktis on koos samast polümeerist pudelijäätmed ja muud pakendijäätmed, peab pudelijäätmete mass olema võrdeline pudelijäätmete osakaaluga sortimistoimingute alguspunktis. See osakaal määratakse esindava valimi koostise analüüsi teel või kasutades elektroonilisi registreid.
            
         
         
            Artikkel 3
            Turule lastud pudelite massi määramise meetod
            
               1.   Turule lastud pudelite mass sisaldab üksnes selliste pudelite massi, mis lasti turule pärast joogiga täitmist.
            
            
               2.   Turule lastud pudelite massi võib kohandada, et võtta arvesse nende liikumist selliste pudelite olulise impordi, ekspordi või muu liidusisese liikumise korral ettevõtjate tarbeks või füüsilistele isikutele isiklikuks kasutamiseks.
            
            
               3.   Juhul kui liikmesriigid määravad turule lastud pudelite massi kindlaks sellistest toodetest tekkinud jäätmete massi alusel, nagu on osutatud direktiivi (EL) 2019/904 artikli 9 lõike 1 teises lõigus, sisaldab selliste jäätmete mass järgmist:
               
                           a)
                        
                        
                           eraldi kogutud pudelijäätmed, olenemata sellest, kas need vastavad artikli 2 lõike 4 punktides a ja b sätestatud nõuetele;
                        
                     
                           b)
                        
                        
                           segaolmejäätmetena kogutud pudelijäätmed;
                        
                     
                           c)
                        
                        
                           väljaspool jäätmekogumissüsteeme prügina mahajäetud pudelijäätmed, olenemata sellest, kas need on hiljem kokku kogutud või mitte.
                        
                     Esimese lõigu punktides b ja c osutatud pudelite massi arvutamiseks kasutatakse artiklis 4 sätestatud valimi moodustamise meetodit ja jäätmete koostise analüüsi.
            
         
         
            Artikkel 4
            Valimi moodustamise meetod ja jäätmete koostise analüüs segaolmejäätmetena kogutud või prügina mahajäetud pudelijäätmete massi arvutamiseks
            
               1.   Andmete kogumine jäätmete koostise analüüsiks põhineb uuringutel ja esindavate valimite kogumil. Andmete kogumisel võetakse arvesse:
               
                           a)
                        
                        
                           väljaspool jäätmete kogumissüsteeme prügina mahajäetud pudelijäätmete hulga hooajalist muutumist;
                        
                     
                           b)
                        
                        
                           linnastumise taseme erinevusi;
                        
                     
                           c)
                        
                        
                           olmejäätmete kogumise sageduse, liigi ja asukoha erinevusi.
                        
                     
            
               2.   Lõikes 1 osutatud andmete kogumine ja analüüs hõlmab asjaomase liikmesriigi kogu territooriumi.
            
         
         
            Artikkel 5
            Andmete kogumine ja aruandlus
            
               1.   Andmete kogumine pudelijäätmete ja turule lastud pudelite massi arvutamiseks artikli 2 ja artikli 3 kohaselt toimub igal aastal. Liikmesriigid kasutavad andmete kogumiseks ja esitamiseks võimaluste piires elektroonilisi registreid.
            
            
               2.   Liikmesriigid esitavad direktiivi (EL) 2019/904 artikli 13 lõike 1 punktis c osutatud andmed käesoleva otsuse II lisas sätestatud vormis ja kõnealuse direktiivi artikli 13 lõikes 2 osutatud kvaliteedikontrolli aruande nende andmete kohta käesoleva otsuse III lisas sätestatud vormis.
            
            
               3.   Komisjon avaldab liikmesriikide esitatud andmed, välja arvatud juhul, kui liikmesriik esitab lõikes 2 osutatud aruandes põhjendatud taotluse jätta teatavad andmed avaldamata.
            
         
         
            Artikkel 6
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 1. oktoober 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 155, 12.6.2019, lk 1.
         
            (2)  Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3).
      
      
         
            I LISA
            
               VALEMID ERALDI KOGUTUD PUDELIJÄÄTMETE KOGUSE ARVUTAMISEKS
            
            ASCB = (WSCB apart + WSCB blended) / (WBPM + WEWG) × 100 %
            Siin:
            
                        
                           ASCB
                           
                        
                     
                     
                        on ringlussevõtuks eraldi kogutud pudelijäätmete kogus, millele on osutatud artiklis 1
                     
                  
                        
                           WSCB apart
                           
                        
                     
                     
                        on ringlussevõtuks kõigist muudest jäätmetest eraldi kogutud pudelijäätmete mass artikli 2 lõike 4 punkti a kohaselt
                     
                  
                        
                           WSCB blended
                           
                        
                     
                     
                        on ringlussevõtuks koos muude jäätmetega eraldi kogutud pudelijäätmete mass artikli 2 lõike 4 punkti b kohaselt
                     
                  
                        
                           WBPM
                           
                        
                     
                     
                        on turule lastud pudelite mass, millele on osutatud artikli 3 lõigetes 1 ja 2
                     
                  
                        
                           WEWG
                           
                        
                     
                     
                        on turule lastud pudelite mass, mis tehakse kindlaks sellistest toodetest tekkinud jäätmete massi põhjal, nagu on osutatud artikli 3 lõikes 3
                     
                  WBPM = WBPM gross – WB out + WB in
            
            
                        
                           WBPM gross
                           
                        
                     
                     
                        on turule lastud pudelite mass, millele on osutatud artikli 3 lõikes 1
                     
                  
                        
                           WB out
                           
                        
                     
                     
                        on selliste turule lastud pudelite mass, mille on eksportinud või teistesse liikmesriikidesse viinud ettevõtjad või füüsilised isikud isiklikuks kasutamiseks ning millele on osutatud artikli 3 lõikes 2
                     
                  
                        
                           WB in
                           
                        
                     
                     
                        on selliste turule lastud pudelite mass, mille on importinud või teistest liikmesriikidest saanud ettevõtjad või füüsilised isikud isiklikuks kasutamiseks ning millele on osutatud artikli 3 lõikes 2
                     
                  
               WB out = W 
                  B out moved to other MS
               
               + W 
                  B out exp
               
               + W 
                  B out moved to other MS by natural persons
               
               + W 
                  B out by natural persons
               
            
            
                        W 
                              B out moved to other MS
                           
                        
                     
                     
                        on selliste turule lastud pudelite mass, mille ettevõtjad on viinud teistesse liikmesriikidesse
                     
                  
                        W 
                              B out exp
                           
                        
                     
                     
                        on selliste turule lastud pudelite mass, mille ettevõtjad on eksportinud
                     
                  
                        W 
                              B out moved to other MS by natural persons
                           
                        
                     
                     
                        on selliste turule lastud pudelite hinnanguline mass, mille füüsilised isikud on viinud teise liikmesriiki isiklikuks kasutamiseks
                     
                  
                        W 
                              B out by natural persons
                           
                        
                     
                     
                        on selliste turule lastud pudelite hinnanguline mass, mille füüsilised isikud on eksportinud isiklikuks kasutamiseks
                     
                  
               WB in = W 
                  B in from other MS
               
               + W 
                  B in imported
               
               + W 
                  B in moved from other MS by natural persons + W 
                  B in by natural persons
               
            
            
                        W 
                              B in from other MS
                           
                        
                     
                     
                        on selliste turule lastud pudelite mass, mille ettevõtjad on teistest liikmesriikidest vastu võtnud
                     
                  
                        W 
                              B in imported
                           
                        
                     
                     
                        on selliste turule lastud pudelite mass, mille ettevõtjad on importinud
                     
                  
                        W 
                              B in moved from other MS by natural persons
                           
                        
                     
                     
                        on selliste turule lastud pudelite hinnanguline mass, mille füüsilised isikud on toonud teisest liikmesriigist isiklikuks kasutamiseks
                     
                  
                        W 
                              B in by natural persons
                           
                        
                     
                     
                        on selliste turule lastud pudelite hinnanguline mass, mille füüsilised isikud on importinud isiklikuks kasutamiseks
                     
                  WEWG = TWSCB + Wother SCB + WMSW + Wlitter
            
            
                        
                           TWSCB
                           
                        
                     
                     
                        on artikli 2 lõike 4 punktides a ja b sätestatud nõuete kohaselt ringlussevõtuks eraldi kogutud pudelijäätmete mass, millele on osutatud artikli 3 lõike 3 punktis a
                     
                  
                        
                           Wother SCB
                           
                        
                     
                     
                        on artikli 2 lõike 4 punktides a ja b sätestatud nõuetele mittevastavalt ringlussevõtuks eraldi kogutud pudelijäätmete mass, millele on osutatud artikli 3 lõike 3 punktis a
                     
                  
                        
                           WMSW
                           
                        
                     
                     
                        on segaolmejäätmetena kogutud pudelijäätmete mass, millele on osutatud artikli 3 lõike 3 punktis b
                     
                  
                        
                           Wlitter
                           
                        
                     
                     
                        on prügina mahajäetud pudelijäätmete mass, millele on osutatud artikli 3 lõike 3 punktis c
                     
                  
      
      
         
            II LISA
            
               ANDMETE ESITAMISE VORM
            
            I.   Artiklis 3 sätestatud metoodika alusel arvutatud andmete esitamise vorm
            
            
               Tabel 1
            
            
               Turule lastud pudelite mass, mis on arvutatud artikli 3 kohaselt (tonnides)
            
            
                        
                           RIIK:
                        
                     
                     
                         
                     
                  
                        
                           VAATLUSAASTA:
                        
                     
                     
                         
                     
                  
                        
                           Artikli 3 lõike 1 kohaselt arvutatud ühekordselt kasutatavate pudelite mass tonnides
                        
                     
                  
                        Turule lastud pudelite mass (1)
                        
                     
                     
                         
                     
                  
                        
                           Artikli 3 lõike 2 kohaselt arvutatud ühekordselt kasutatavate pudelite massi korrigeerimine
                        
                     
                     
                         
                     
                  
                        Selliste turule lastud pudelite mass, mille ettevõtjad on importinud (2)
                        
                     
                     
                         
                     
                  
                        Selliste turule lastud pudelite mass, mille ettevõtjad on teistest liikmesriikidest vastu võtnud (3)
                        
                     
                     
                         
                     
                  
                        Selliste turule lastud pudelite mass, mille ettevõtjad on eksportinud (4)
                        
                     
                     
                         
                     
                  
                        Selliste turule lastud pudelite mass, mille ettevõtjad on viinud teistesse liikmesriikidesse (5)
                        
                     
                     
                         
                     
                  
                        Selliste turule lastud pudelite hinnanguline mass, mille füüsilised isikud on eksportinud isiklikuks kasutamiseks (6)
                        
                     
                     
                         
                     
                  
                        Selliste turule lastud pudelite hinnanguline mass, mille füüsilised isikud on importinud isiklikuks kasutamiseks (7)
                        
                     
                     
                         
                     
                  
                        Selliste turule lastud pudelite hinnanguline mass, mille füüsilised isikud on viinud teise liikmesriiki isiklikuks kasutamiseks (8)
                        
                     
                     
                         
                     
                  
                        Selliste turule lastud pudelite hinnanguline mass, mille füüsilised isikud on toonud teisest liikmesriigist isiklikuks kasutamiseks (9)
                        
                     
                     
                         
                     
                  
                        Turule lastud pudelite korrigeeritud mass (10)
                        
                     
                     
                         
                     
                  
                         
                     
                  
                        
                           Turule lastud pudelite mass, mis tehakse kindlaks sellistest toodetest tekkinud jäätmete massi põhjal, mis on arvutatud artikli 3 lõike 3 kohaselt
                        
                     
                  
                        Artikli 2 lõike 4 punktides a ja b sätestatud nõuete kohaselt ringlussevõtuks eraldi kogutud pudelijäätmete mass (11)
                        
                     
                     
                         
                     
                  
                        Artikli 2 lõike 4 punktides a ja b sätestatud nõuetele mittekohaselt ringlussevõtuks eraldi kogutud pudelijäätmete mass (12)
                        
                     
                     
                         
                     
                  
                        Segaolmejäätmetena kogutud pudelijäätmete mass (13)
                        
                     
                     
                         
                     
                  
                        Prügina mahajäetud pudelijäätmete mass (14)
                        
                     
                     
                         
                     
                  
                        
                           Märkused
                        
                        Tumehallid lahtrid: andmete esitamine on vabatahtlik.
                     
                  II.   Artikli 2 lõikes 4 sätestatud metoodika alusel arvutatud andmete esitamise vorm
            
            
               Tabel 2
            
            
               Ringlussevõtuks eraldi kogutud pudelijäätmete mass, mis on arvutatud artikli 2 lõike 4 kohaselt (tonnides)
            
            
                        
                           RIIK:
                        
                     
                     
                         
                     
                  
                        
                           VAATLUSAASTA:
                        
                     
                     
                         
                     
                  
                         
                     
                     
                         
                     
                  
                        
                                    a)
                                 
                                 
                                    Kõigist muudest jäätmetest eraldi kogutud pudelijäätmete mass (15)
                                    
                                 
                              
                     
                         
                     
                  
                        
                                    b)
                                 
                                 
                                    Koos muude jäätmetega kogutud pudelijäätmete mass (16)
                                    
                                 
                              
                     
                         
                     
                  
                        
                           Märkused
                        
                     
                  
               (1)  Arvutatud artikli 3 lõike 1 kohaselt (W 
                  BPM gross
               ).
            
               (2)  Arvutatud artikli 3 lõike 2 kohaselt (W 
                  B in imported
               ).
            
               (3)  Arvutatud artikli 3 lõike 2 kohaselt (W B in from other MS).
            
               (4)  Arvutatud artikli 3 lõike 2 kohaselt (W 
                  B out exp
               ).
            
               (5)  Arvutatud artikli 3 lõike 2 kohaselt (W 
                  B out moved to other MS
               ).
            
               (6)  Arvutatud artikli 3 lõike 2 kohaselt (W 
                  B out by natural persons
               ).
            
               (7)  Arvutatud artikli 3 lõike 2 kohaselt (W 
                  B in by natural persons
               ).
            
               (8)  Arvutatud artikli 3 lõike 2 kohaselt (W 
                  B out moved to other MS by natural persons
               ).
            
               (9)  Arvutatud artikli 3 lõike 2 kohaselt (W B in moved from other MS by natural persons).
            
               (10)  Arvutatud artikli 3 lõike 2 kohaselt (W
                  BPM
               ).
            
               (11)  Arvutatud artikli 3 lõike 3 punkti a kohaselt (TW 
                  SCB
               ).
            
               (12)  Arvutatud artikli 3 lõike 3 punkti a kohaselt (W 
                  other SCB
               ).
            
               (13)  Arvutatud artikli 3 lõike 3 punkti b kohaselt (W 
                  MSW
               ).
            
               (14)  Arvutatud artikli 3 lõike 3 punkti c kohaselt (W 
                  litter
               ).
            
               (15)  Arvutatud artikli 2 lõike 4 punkti a kohaselt (W SCB apart).
            
               (16)  Kogutud koos olmejäätmete hulka kuuluvate muude pakendijäätmetega või olmejäätmete hulka kuuluvate plasti, metalli, paberit või klaasi sisaldavate muude tavajäätmetega, mis ei ole pakendijäätmed ja mis kogutakse eraldi ringlussevõtuks; võetakse arvesse artikli 2 lõike 4 punktile b kohaselt (W SCB blended).
         
      
      
         
            III LISA
            
               KVALITEEDIKONTROLLI ARUANDE VORM
            
            I.   Üldine teave
            
            
                        
                                    1.1.
                                 
                                 
                                    Liikmesriik
                                 
                              
                     
                         
                     
                  
                        
                                    1.2.
                                 
                                 
                                    Andmed ja kirjelduse esitav organisatsioon
                                 
                              
                     
                         
                     
                  
                        
                                    1.3.
                                 
                                 
                                    Kontaktisiku nimi
                                 
                              
                     
                         
                     
                  
                        
                                    1.4.
                                 
                                 
                                    Kontaktisiku e-posti aadress
                                 
                              
                     
                         
                     
                  
                        
                                    1.5.
                                 
                                 
                                    Kontakttelefon
                                 
                              
                     
                         
                     
                  
                        
                                    1.6.
                                 
                                 
                                    Vaatlusaasta
                                 
                              
                     
                         
                     
                  
                        
                                    1.7.
                                 
                                 
                                    Esitamise kuupäev / versioon
                                 
                              
                     
                         
                     
                  
                        
                                    1.8.
                                 
                                 
                                    Link liikmesriigi avaldatud andmetele (nende olemasolul)
                                 
                              
                     
                         
                     
                  II.   Andmete kogumises osalenud asutuste kirjeldus
            
            
                        Asutuse nimi
                     
                     
                        Põhiülesannete kirjeldus
                     
                  
                         
                     
                     
                         
                     
                  
                         
                     
                     
                         
                     
                  
               Vajaduse korral lisada ridu.
            
            III.   Kasutatud meetodite kirjeldus
            
            3.1.   Turule lastud pudelid (II lisa tabel 1)
            
            3.1.1.   Uuringute ja koostise analüüsi metoodika kirjeldus
            
            Artiklis 4 osutatud valimi moodustamise ja jäätmete koostise analüüsi metoodika kirjeldus, juhul kui turule lastud pudelite mass tehakse kindlaks sellistest toodetest tekkinud jäätmete massi alusel.
            
                         
                     
                     
                        Kasutatud metoodika
                     
                     
                        Arvesse võetud erinevused
                     
                  
                        Segaolmejäätmetena kogutud pudelijäätmed
                     
                     
                         
                     
                     
                         
                     
                  
                        Prügina mahajäetud pudelijäätmed
                     
                     
                         
                     
                     
                         
                     
                  3.1.2.   Turule lastud pudelite massi ja tekkinud pakendijäätmete massi vaheliste oluliste ebakõlade kirjeldus või muud seotud asjaolud
            
            Kavandatud või võetud parandusmeetmete kirjeldus, kui see on asjakohane.
            
                         
                     
                  
               Vajaduse korral lisada ridu.
            
            3.2.   Teave eraldi kogutud pudelijäätmete kohta (II lisa tabel 2)
            
            3.2.1.   Eraldi kogutud pudelijäätmete massi määramise meetodite ja andmeallikate kirjeldus
            
            Selgitage tegevusi, mida võetakse arvesse eraldi kogutud pudelijäätmete osakaalu arvutamisel, ja meetodeid, millega tehakse kindlaks, kas koos muude jäätmetega kogutud pudelijäätmed on kvaliteedilt võrreldavad kõigist muudest jäätmetest eraldi kogutud pudelijäätmetega. Lisada dokumendid kvaliteedi tagamise süsteemide ja kolmanda isiku tehtava kontrolli kohta, mille jäätmekäitlejad on korraldanud selleks, et tõendada artikli 2 lõike 4 punkti b alapunktides i ja ii sätestatud tingimuste täidetust.
            
                         
                     
                  
               Vajaduse korral lisada ridu.
            
            IV.   Andmete tõendamis- ja kontrollisüsteem
            
            4.1.   Eraldi kogutud pudelijäätmeid käsitlevate andmete tõendamine
            
            
                        Tõendamis- ja kontrollimenetlused
                     
                     
                        Rakendatud andmete puhul, mis käsitlevad järgmist:
                     
                     
                        Vajaduse korral lisamärkused
                     
                  
                        turule lastud pudelid
                        (jah/ei)
                     
                     
                        pudelijäätmed (jah/ei)
                     
                     
                        muudest jäätmetest eraldi kogutud pudelijäätmed, millele on osutatud artikli 2 lõike 4 punktis a
                        (jah/ei)
                     
                     
                        koos muude jäätmetega kogutud pudelijäätmed, millele on osutatud artikli 2 lõike 4 punktis b
                        (jah/ei)
                     
                     
                        korrigeerimine selleks, et võtta arvesse muid liigiti kogumise käigus kogutud materjale, mis ei ole ühekordselt kasutatavate pudelite osad (1) (jah/ei)
                     
                  
                        Andmete täielikkuse kontroll
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Ristkontroll
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Aegridade kontroll
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Auditikontroll
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Muu (täpsustage)
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  4.2.   Kirjeldus peamiste tegurite kohta, mis mõjutavad pudelijäätmete, turule lastud pudelite ja/või eraldi kogutud pudelijäätmete kohta esitatud andmete täpsust
            
            
                        Võimalikud andmete usaldusväärsust mõjutavad tegurid
                     
                     
                        Tegurid
                     
                     
                        Kirjeldus selle kohta, kuidas tegur mõjutab andmete täpsust ja milliseid meetodeid on kasutatud andmete ebatäpsuse mõju minimeerimiseks
                     
                  
                        Turule lastud pudelid
                        (jah/ei)
                     
                     
                        Pudelijäätmed
                        (jah/ei)
                     
                     
                        Eraldi kogutud pudelijäätmed
                        (jah/ei)
                     
                  
                        Valimivead (2) (nt variatsioonikordajad)
                     
                     
                         
                     
                     
                         
                     
                     
                         
                     
                     
                         
                     
                  
                        Kaetusvead (3) (nt de minimis eeskirjad, piirkondlik kaetus)
                     
                     
                         
                     
                     
                         
                     
                     
                         
                     
                     
                         
                     
                  
                        Mõõtmisvead (4) (nt seoses mõõtühikuga või materjaliga, mis ei ole tühja ühekordselt kasutatava pudeli ega selle korgi või kaane osa)
                     
                     
                         
                     
                     
                         
                     
                     
                         
                     
                     
                         
                     
                  
                        Andmete kogumise kontrollimise viisid (5) (nt küsimustike katsetamine)
                     
                     
                         
                     
                     
                         
                     
                     
                         
                     
                     
                         
                     
                  
                        Andmetöötlusvead (6) (nt vigade kindlakstegemine, vigade parandamine)
                     
                     
                         
                     
                     
                         
                     
                     
                         
                     
                     
                         
                     
                  
                        Vastamata jätmisest tulenevad vead (7)
                        
                     
                     
                         
                     
                     
                         
                     
                     
                         
                     
                     
                         
                     
                  
                        Mudeli eelduste vead (8)
                        
                     
                     
                         
                     
                     
                         
                     
                     
                         
                     
                     
                         
                     
                  
                        Muu (palun täpsustage)
                     
                     
                         
                     
                     
                         
                     
                     
                         
                     
                     
                         
                     
                  4.3.   Selgitus pudelijäätmete, turule lastud pudelite ja/või eraldi kogutud pudelijäätmete kohta andmete kogumiseks tehtud uuringute ulatuse ja tulemuste kehtivuse kohta
            
            
                         
                     
                  
               Vajaduse korral lisada ridu.
            
            4.4.   Erinevused eelmiste vaatlusaastate kohta esitatud andmetest
            
            Olulised metodoloogilised erinevused asjaomase vaatlusaasta puhul kasutatud arvutusmeetodi ja eelmiste vaatlusaastate puhul kasutatud arvutusmeetodi vahel, kui neid erinevusi on (eelkõige tagasiulatuvad muudatused, nende laad ja see, kas konkreetse aasta puhul on vaja teha märge aegrea katkemise kohta).
            
                         
                     
                  
               Vajaduse korral lisada ridu.
            
            4.5.   Tonnaaži erinevuse selgitus
            
            Esitada juhul, kui esitatud andmete erinevus eelmise vaatlusaasta kohta esitatud andmetest on suurem kui 10 %.
            Pudelijäätmete, turule lastud pudelite ja/või eraldi kogutud pudelijäätmete massi erinevuse põhjused või algpõhjus.
            
                        Pudelijäätmed, turule lastud pudelid ja/või eraldi kogutud pudelijäätmed
                     
                     
                        Erinevus (%)
                     
                     
                        Erinevuse peamine põhjus
                     
                  
                         
                     
                     
                         
                     
                     
                         
                     
                  
               Vajaduse korral lisada ridu.
            
            V.   Konfidentsiaalsus
            
            Teatavate käesolevas aruandes olevate andmete avaldamata jätmise taotluse põhjendus koos loeteluga konkreetsetest osadest, mille avaldamata jätmist taotletakse.
            
                         
                     
                  VI.   Peamised riigi veebisaidid, viitedokumendid ja väljaanded
            
            Selle andmekogumisega seotud peamiste veebisaitide, viitedokumentide ja väljaannete nimed ja veebiaadressid.
            
                         
                     
                  
               Vajaduse korral lisada ridu.
            
            
               (1)  (1)Etiketid, liim, pudelites olnud jookide jäägid ja mis tahes muu materjal, mis ei ole ühekordselt kasutatava pudeli ega selle korgi või kaane osa.
            
               (2)  Kirjeldage hinnangulisi variatsioonikordajaid ja dispersiooni hindamiseks kasutatud meetodeid.
            
               (3)  Kirjeldage kaetusvigade liiki ja suurust.
            
               (4)  Kirjeldage vahendeid võimalike riskide vähendamiseks ja vigade ärahoidmiseks.
            
               (5)  Kirjeldage vahendeid ja meetodeid, mida kasutati kvaliteedi tagamiseks, ning asjakohaseid andmekogumisvahendeid.
            
               (6)  Kirjeldage andmetöötlusetappe andmete kogumise ja statistika tegemise vahel ning loetlege kõik tuvastatud töötlemisvead ja nende ulatus.
            
               (7)  Kirjeldage küsimustike ja üksikküsimuste vastamata jätmise määrasid peamiste muutujate puhul ja lünkade täitmise meetodeid (kui neid kasutati).
            
               (8)  Kirjeldage mudeli eelduste vigade liiki ja suurust.